የዓለም መሪዎች የኦርላንዶውን ጅምላ ግድያ እያወገዙ ነው
ለሰለባዎቹ ጸሎት እንዲካሄድ፥ ቤተሰቦችንም ማጽናናት እንደሚያስፈልግ ለዩናይትድ ስቴትስ ፕሬዘዳንትነት በመወዳደር ላይ የሚገኙ እጩዎች አሳስበዋል። የዲሞክራቲክ ፓርቲው ታሳቢ ዕጩ ሂላሪ ክሊንተን ለሲ.ኤን.ኤን ቴለቪዢን በሰጡት ቃል"ሀገራችንን በራሳቸው ተነሳሽነት ጥቃት ከሚያደርሱት መጠበቅ አለብን” ብለዋል። "ሁላችንም አሜሪካዊያን ሽብርተኝነትና ሌላም ሁከተኛ ተግባራትን አብረን እንደ አንድ አካል መታገል የምንችል መሆናችንን አጋጣሚው ያስገነዝበናል” ሲሉም አክለዋል።የሪፐብሊካን ፓርቲው ተቀናቃኛቸው ዶናልድ ትረምፕ ፕሬዚደንት ባራክ ኦባማና ሊሎች ዲሞክራቶች ሙስሊም የሆኑ ሽብርተኞችን ጽንፈኛ ብለው ለመጥራት ፈቃደኛ አይደሉም ብለው ለሚሰነዝሩት ውንጀላ ክሊንተን ምላሽ ሰጥተዋል። “እኔ ቃሉን መጥራት አልፈራም ፈቃደኛ የማልሆነው አንድን ሃይማኖት እንዳለ እንደጭራቅ ስሎ ጦርነት ማወጅን ነው” ብለዋል።ባልደረቦቻችን Wayne Lee እና Smita Nordwall ያጠናቀሩት ዘገባ አለ።ዝርዝርሩን ከተያያዘው የድምጽ ፋይል ያድምጡ።  